Na temelju članka 107. Zakona o odgoju i obrazovanju u osnovnoj i srednjoj školi (Narodne novine, br. 87/08, 86/09, 92/10, 105/10 - ispravak, 90/11, 16/12, 86/12, 94/13, 152/14, 7/17, 68/18 i 98/19), članka 108. Statuta Srednje škole Otočac, članka 7. i 8. Pravilnika o radu Srednje škole Otočac te članka 6. Pravilnika o načinu i postupku zapošljavanja u Srednjoj školi Otočac ravnateljica Srednje škole Otočac raspisuje

**N A T J E Č A J**

**za zasnivanje radnog odnosa**

**a) za obavljanje poslova na neodređeno vrijeme:**

- nastavnika matematike - 14 sati nastave tjedno,

- nastavnika fizike – 12 sati nastave tjedno,

- nastavnika strukovnih predmeta pravne grupe – 11 sati nastave tjedno,

- nastavnik latinskog jezika – 6 sati nastave tjedno,

- spremačica – 40 sati tjedno

**b) za obavljanje poslova na određeno vrijeme – najduže do 31. 8. 2021. godine:**

- nastavnika strukovnih predmeta iz područja elektrotehnike – 2,5 sati nastave tjedno,

- nastavnika strukovnog predmeta i praktične nastave iz područja šumarstva – 3,5 sati nastave

 tjedno

**c) za obavljanje poslova na određeno vrijeme – do povratka radnika na rad:**

- nastavnika filozofije – 2 sata nastave tjedno

- suradnika u praktičnoj nastavi elektromehaničara i autoelektričara – 32 sata praktične

 nastave

**Uvjeti za obavljanje poslova:**

- prema članku 105. Zakonu o odgoju i obrazovanju u osnovnoj i srednjoj školi.

Za rad ne smiju postojati zapreke iz članka 106. Zakona o odgoju i obrazovanju u osnovnoj i srednjoj školi.

**Posebni uvjeti:** poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada i obavljanje poslova radnog mjesta.

Uz prijavu na natječaj koja mora biti vlastoručno potpisana kandidati moraju priložiti u neovjerenoj preslici:

- za nastavnike: diplomu/svjedodžbu o završenoj studiju,

- za suradnika u praktičnoj nastavi: svjedodžbu o završenoj srednjoj školi,

- za spremačicu: svjedodžbu o završenoj osnovnoj školi,

- dokaz nadležnog suda da se protiv kandidata ne vodi kazneni postupak za neko od kaznenih

 djela iz članka 106. Zakona o odgoju i obrazovanju u osnovnoj i srednjoj školi (ne stariji od

 2 mjeseca),

- potvrdu o položenim pedagoško-psihološkim kompetencijama (svi osim spremačice),

- potvrdu o podacima evidentiranim u matičnoj evidenciji HZMO,

- životopis.

**Natječaj traje od 2. do 10. prosinca 2020. godine.**

Kandidatom u natječajnom postupku smatra se osoba koja je podnijela pravodobnu i potpunu prijavu te ispunjava formalne uvijete iz natječaja.

Nepotpune i nepravodobne prijave neće se razmatrati.

Za kandidate prijavljene na natječaj koji ispunjavaju formalne uvjete natječaja te čije su prijave pravovremene i potpune provest će se jedan ili više načina vrednovanja u skladu s Pravilnikom o načinu i postupku zapošljavanja u Srednjoj školi Otočac.

Način vrednovanja kandidata, mjesto i vrijeme održavanja vrednovanja i postignuti rezultati kandidata objavit će se na web stranici Škole <http://ss-otocac.skole.hr/natjecaji>

O rezultatima natječaja kandidati će biti obaviješteni na navedenoj web stranici u roku 15 dana od dana odabira kandidata. U slučaju sudjelovanja kandidata s pravom prednosti pri zapošljavanju, Škola obavijest o odabiru kandidata dostavlja e-mailom ili poštom svim kandidatima.

Kandidati koji se po posebnim propisima pozivaju na prednost pri zapošljavanju moraju prilikom prijave na natječaj dostaviti svu potrebnu dokumentaciju i dokaze koje posebni propisi propisuju pri ostvarivanju prava na prednost kod zapošljavanje.

Kandidati koji se pozivaju na pravo prednosti pri zapošljavanju sukladno članku 102. stavku 1. – 3. Zakona o pravima hrvatskih branitelja iz Domovinskog rata i članovima njihovih obitelji (NN br. 121/17) uz prijavu na natječaj dužni su još priložiti i dokumentaciju propisanu člankom 103. stavkom 1. Zakona o pravima hrvatskih branitelja iz Domovinskog rata i članovima njihovih obitelji (poveznica na internetsku stranicu Ministarstva hrvatskih branitelja na kojoj su navedeni dokazi potrebni za ostvarivanje prava prednosti pri zapošljavanju: [https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf](https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf)).

Sukladno članku 13. st. 3. Zakona o ravnopravnosti spolova (NN br. 82/08, 69/17) na natječaj se mogu javiti osobe obaju spolova.

Prijave na natječaj sa potrebnom dokumentacijom dostavljaju se u zatvorenoj omotnici osobno ili poštom na adresu: Srednja škola Otočac, Ćirila i Metoda 2, 53 220 Otočac.

Podnošenjem prijave na natječaj, kandidati natječaja daju izričitu suglasnost da školska ustanova može prikupljati, koristiti i dalje obrađivati njihove podatke u svrhu provedbe natječajnog postupka suglasno važećim propisima o zaštiti osobnih podataka.

 **R a v n a t e l j i c a**

 **Adela Rukavina, prof.**